stanford-oval/wikipedia huggingface dataset:
Bandaru Dattatreya

| Bandaru Dattatreya |
| --- | --- |

Himachal Pradeshin 20. kuvernööri
 11. syyskuuta 2019 –  
Edeltäjä:  Kalraj Mishra
Intian työasiain valtioministeri
 9. marraskuuta 2014 – 1. syyskuuta 2017  
Edeltäjä:  Narendra Singh Tomar
Seuraaja:  Santosh Gangwar
Henkilötiedot
Syntynyt: 12. kesäkuuta 1947 (ikä 77) Hyderabad, Hyderabadin valtio, Brittiläinen Intia
Tiedot
Puolue:  Intian kansanpuolue
Bandaru Dattatreya (s. 12. kesäkuuta 1947) on intialainen poliitikko, joka on toiminut Himachal Pradeshin kuvernöörinä vuodesta 2019. Aikaisemmin hän toimi Intian työasiain valtioministerinä Modin ensimmäisessä hallituksessa. Hänet äänestettiin parlamentin alahuoneeseen ensimmäisen kerran vuonna 1991. Vuosina 1996–1998 hän johti Intian kansanpuolueen toimintaa Andhra Pradeshin osavaltiossa.
Dattatreya liittyi Rashtriya Swayamsevak Sanghiin vuonna 1965. Hän toimi järjestön täyspäiväisenä jäsenenä vuosina 1968–1989. Hänet pidätettiin Indira Gandhin julistaman poikkeustilan aikana. Poliittisen uransa hän aloitti varsinaisesti vuonna 1980, jolloin hän liittyi Intian kansanpuolueeseen. Yksitoista vuotta myöhemmin hänet valittiin parlamentin alahuoneeseen.
Atal Bihari Vajpayeen hallituksissa hän toimi kaupunkikehityksen valtioministerinä vuosina 1998–2001. Rautatieministeriössä hän toimi valtioministerinä vuosina 2001–2003. Modin ensimmäisessä hallituksessa hän vastasi työministeriöstä vuoteen 2017, jonka aikana hän paransi työntekijöiden asemaa muun muassa vaikuttamalla minimipalkkaan.
Dattatreyan nimi nousi esille vuonna 2016 itsemurhan tehneen kastittoman opiskelijan Rohit Vemulan tapauksessa. Dattatreyan syytetään painostaneen häntä Intian kansanpuolueen paikallisosaston kautta.
Aiheesta muualla

Kuvia tai muita tiedostoja aiheesta Bandaru Dattatreya Wikimedia Commonsissa
Dattatreyan profiili 16. Lok Sabhan sivuilta
Burgui

| Henkilötiedot |
| --- | --- | --- | --- |
Koko nimi: Jorge Franco Alviz
Syntymäaika: 29. lokakuuta 1993 (ikä 30)
Syntymäpaikka: Burguillos del Cerro, Espanja
Pelipaikka: laitalinkki
Pituus: 185 senttimetriä
Seura
Seura: Alavés
Pelinumero: 14
Junioriseurat
2003–2010: Burguillos
2010–2011: Cacereño
2011–2012: Diocesano
Seurat
| Vuodet | Seura | O | (M) |
| 2012–2013 | Real Madrid C | 38 | (8) |
| 2013–2015 | Real Madrid B | 74 | (12) |
| 2015–2017 | Real Madrid | 0 | (0) |
| 2015–2016 | → Espanyol (laina) | 26 | (1) |
| 2016–2017 | → Sporting Gijón (laina) | 32 | (2) |
| 2017– | Alavés | 0 | (0) |
 Seurajoukkueuran tilastot kattavat vain kansalliset sarjat, päivitetty 12. heinäkuuta 2017.
Jorge Franco Alviz eli Burgui (s. 29. lokakuuta 1993 Burguillos del Cerro, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo Alavésia ja on pelipaikaltaan laitalinkki.
Seurajoukkueura

Burgui liittyi kotikaupunkinsa jalkapalloseura CD Burguillosin nuorisoakatemiaan vuonna 2003. Seitsemän vuotta myöhemmin hän vaihtoi seuraa CP Cacereñoon ja siitä vuotta myöhemmin matka jatkui CD Diocesanoon.
Maaliskuussa 2012 hänen ilmoitettiin siirtyvän Real Madridin nuorisoakatemiaan ja siirto astui voimaan kesäkuussa. Hän pelasi ensimmäisen ottelunsa seuran C-joukkueessa kaudella 2012–2013 maan kolmanneksi korkeimmalla sarjatasolla Segunda División B:ssä.
2. kesäkuuta 2013 Burgui teki ensiesiintymisensä seuran reservijoukkueessa Alcorcónia vastaan, kun hän korvasi kentältä vaihtoon tulleen Juanfranin ottelun 68. peliminuutilla. Viisi päivää myöhemmin hänen ilmoitettiin nousevan vakituisesti reservijoukkueen kokoonpanoon.
21. syyskuuta 2013 Burgui onnistui ensimmäistä kertaa maalinteossa reservijoukkueessa ottelussa Real Zaragozaa vastaan. 11. toukokuuta 2014 hänet nostettiin ensimmäistä kertaa edustusjoukkueen kokoonpanoon vierasotteluun Celta Vigoa vastaan, mutta ensiesiintyminen jäi vielä kuitenkin tekemättä.
Aiheesta muualla

Burguin tilastot BDFutbol-sivustolla (englanniksi)
Burguin tilastot Soccerway-sivustolla (englanniksi)
Bershka

| Bershka |
| --- | --- |

Yritysmuoto:  Sociedad unipersonal
Perustettu:  1998
Kotipaikka:  Arteijo, Espanja
Toimiala:  vaateala
Kotisivu:  bershka.com
Infobox OKVirheellinen NIMI-arvo: 
Bershka-myymälä ostoskeskuksessa Bukarestissa.
Bershka on espanjalaisen Inditex-yhtiön omistama nuorille suunnattua muotia myyvä myymäläketju. Sillä on 675 liikettä 48 maassa. Suomessa sillä ei ole toimintaa; lähimmät liikkeet ovat Virossa. Bershka perustettiin huhtikuussa 1998. [lähde? ]
Aiheesta muualla

Bershka.com (englanniksi)
Baskien alkuperä

Baskien alkuperä on kiistanalainen aihe, joka on herättänyt lukuisia hypoteeseja. Baskin kieli on Euroopan ainut isolaattikieli ja sitä on puhuttu Euroopassa kauemmin kuin mitään maanosan nykyisistä indoeurooppalaisista kielistä. Baskien on sen vuoksi pitkään arveltu olevan jäännös väestöstä joka asui Iberian niemimaalla ennen indoeurooppalaisen väestön saapumista.
Tärkeimmät hypoteesit baskien ja heidän kielensä alkuperästä ovat:
Alkuperäiskansan hypoteesi on suosituin teoria, jonka mukaan baski olisi kehittynyt yli vuosituhannen ajan kokonaan Iberian niemimaan pohjoisosan ja nykyisen Etelä-Ranskan välillä ennen muiden nykyisten alueella puhuttujen kielten saapumista.
Baskin ja ibeerin kielisukulaisuus tarkoittaa teoriaa kielisukulaisuudesta baskin ja ibeerin kielen välillä. Ibeeriä ei ole kuitenkaan pystytty luokittelemaan, sillä vaikka sen tekstejä pystytään lukemaan, itse kieli on suurelta osin tuntematon. Vaikka baski muistuttaa ibeeriä fonologisesti paljon, baskista ei ole tähän mennessä ollut juurikaan hyötyä ibeerin tekstien ymmärtämisessä.
Kaukasialaisen alkuperän teoria esittää, että baskin kielellä ja kaukasialaisilla kielillä on yhteisiä kieliopillisia piirteitä, joita ei esiinny indoeurooppalaisissa kielissä, joten ne saattaisivat olla sukulaisia.
Vuonna 2015 tehdyn geneettisen analyysin mukaan baskit ovat peräisin Iberiaan muuttaneista varhaisista maanviljelijöistä, jotka sekoittuivat paikallisiin metsästäjä-keräilijöihin.
Käännös suomeksi
Burgum

| Burgum Bergum |
| --- | --- |
 Burgumin sijainti.
 Burgum
 Koordinaatit: 53°12′N, 6°0′E 
Valtio:  Alankomaat
Provinssi:  Friisinmaa
Kunta:  Tytsjerksteradiel
Hallinto:  
 – Asutustyyppi:  Kylä
Väkiluku (1.4.2009):  10 039
Aikavyöhyke:  UTC+1
 – Kesäaika:  UTC+2
Postinumero:  9251
 
 www.burgum.info 
Infobox OKVirheellinen NIMI-arvo: 
Burgum (holl. Bergum) on suurin Tytsjerksteradielin kunnan asutuskeskuksista. Keskus sijaitsee Friisinmaan provinssissa, Alankomaissa. Burgum on myös kunnan hallinnollinen keskus ja asukkaita siellä on 10 039 (1.4.2009). Vuodesta 1989 lähtien keskuksen friisinkielinen nimi on ollut virallinen, sitä ennen hollanninkielinen nimi oli virallinen.
Linnuntietä Burgumista on matkaa..
..Sumariin 1,9 kilometriä
..Quatrebrasiin 2,2 kilometriä
..Noardburgumiin 2,2 kilometriä
..Veenwoudeniin 3,7 kilometriä
..Zevenhuizeniin 3,7 kilometriä
..Hurdegarypiin 3,8 kilometriä
..Veenwoudsterwaliin 3,9 kilometriä
..Garypiin 4,3 kilometriä
..Eastermariin 5 kilometriä
..Kuikhorneen 5,7 kilometriä
..Siegerswoudeen 7,4 kilometriä
Friisinmaa on kuuluisa monista järvistään ja kanavistaan. Yksi näistä järvistä on lähellä Burgumia ja sitä kutsutaankin Burgumer Mariksi. Toinen mielenkiintoinen kohde on nimeltään “Poppestien”, suuri kivi viimeisimmän jääkauden ajalta (11 000 eaa.). Tätä kiveä on käytetty muinoin hedelmällisyysrituaaleihin.
Tunnettuja asukkaita

Petrus Boele Jacobus Ferf (1854–1916), poliitikko
Joop Wittermans (s. 1946), näyttelijä
Job Gosschalk (s. 1967), ohjaaja
Aiheesta muualla

Wikimedia Commonsissa on kuvia tai muita tiedostoja aiheesta .
Burgum.info (Arkistoitu – Internet Archive) (hollanniksi)
Berylliumfluoridi

| Berylliumfluoridi |
| --- | --- |

Tunnisteet
Muut nimet:  berylliumdifluoridi
CAS-numero:  7787-49-7
PubChem CID:  24589 ja 5357692
Ominaisuudet
Molekyylikaava:  BeF2
Moolimassa:  47,0 g/mol
Ulkomuoto:  väritön kokkareinen kiinteä aine
Sulamispiste:  555 °C (828 K)
Kiehumispiste:  1 160 °C (1 433 K)
Tiheys:  1,99 g/cm3
Liukoisuus veteen:  erittäin hyvä
   
Berylliumfluoridia
Berylliumfluoridin (berylliumdifluoridi) kemiallinen kaava on BeF2. Se on väritön, kokkareinen erittäin hyvin veteen liukeneva berylliumin ja fluorin yhdiste..
Berylliumfluoridin moolimassa on 47,0 g/mol, sulamispiste 555 °C, kiehumispiste 1 160 °C, tiheys 1,99 g/cm3 (vesi = 1,0 g/cm3) ja CAS-numero 7787-49-7.
Berylliumfluoridia valmistetaan kaksivaiheisella reaktiolla. Ensimmäisessä vaiheessa berylliumhydroksidi liuotetaan ammoniumvetyfluoridiin, jolloin muodostuu kompleksiyhdisteeksi luokiteltava ammoniumtetrafluoroberyllaatti (NH4)2[BeF4]. Ammoniumtetrafluoroberyllaatti hajoaa berylliumfluoridiksi ja ammoniumfluoridiksi kuumennettaessa sitä 900–1 100 °C:n lämpötilaan.
Ainetta käytetään muun muassa metallisen berylliumin valmistamiseen:
Aiheesta muualla

Berylliumfluoridin kansainvälinen kemikaalikortti
Bartolomeo Bernardi

Bartolomeo Bernardi (n. 1660 Bologna – 23. toukokuuta 1732 Kööpenhamina) oli italialainen viulisti ja säveltäjä, joka työskenteli 1700-luvulla Tanskan hovissa.
Bernardilta julkaistiin triosonaatteja Bolognassa vuosina 1692 ja 1696. Hän sai Tanskan hovilta kutsun palvelemaan sitä viulistina ja säveltäjänä ja aloitti työnsä Tanskassa 1. tammikuuta 1703. Bernardi oli poissa hovista vuosina 1705–1710, mutta palasi Kööpenhaminaan sitten ja sai nimityksen hovin musiikkijohtajaksi. Kööpenhaminassa esitettiin kaksi Bernardin oopperaa: Il Gige fortunato (26. elokuuta 1703) ja Diana e la Fortuna (10. lokakuuta 1703). Lisäksi vuonna 1703 esitettiin Prahassa hänen oopperansa La Libussa. Oopperoiden musiikki on kuitenkin kadonnut.
Aiheesta muualla

IMSLP: nuotteja
Basketball (videopeli)

| Basketball |
| --- | --- |
Kehittäjä:  Mattel
Julkaisija:  Mattel
Julkaistu:  NA 1980
Lajityyppi:  urheilupeli
Pelimuoto:  moninpeli
Alusta:  Intellivision
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK : 
Basketball on Mattelin kehittämä ja julkaisema urheilupeli, joka julkaistiin vuonna 1980 Intellivisionille. Pelissä ideana on pelata koripalloa, pelaajat ohjaavat omia kolmihenkisiä joukkueitaan. Tavoitteena on saada pisteitä enemmän kuin vastustajien joukkueet. Pelaajat voivat ohjata vain yhtä joukkueensa pelaajaa kerrallaan, tietokoneen ohjatessa muita.
Aiheesta muualla

Basketball MobyGamesissa (englanniksi)
Peli GameFAQsin sivuilla (englanniksi)
Bio Attack

| Bio Attack |
| --- | --- |
Kehittäjä:  Taito
Julkaisija:  Taito
Julkaistu:  1983
Lajityyppi:  shoot' em
Pelimuoto:  yksinpeli
Alusta:  kolikkopeli
Lisää peliartikkeleitaVideopelien teemasivulla
Infobox OK : 
Bio Attack on Taiton vuonna 1983 julkaisema kolikkopeli. Siinä pelaaja liikkuu eteenpäin ihmisen elimistössä tuhoten viruksia. Peli perustuu elokuvaan Fantastinen matka. Peli käyttää Zilog Z80-prosessoria.
Carabao

Carabao vuonna 2014.
Carabao (thaiksi คาราบาว) on thaimaalainen rockyhtye, jonka perustivat Yuenyong "Aed" Opakul (thaiksi ยืนยง โอภากุล, "แอ๊ด") ja Kirati "Khiao" Promsaka Na Sakon Nakhon (thaiksi กีรติ พรหมสาขา ณ สกลนคร, "เขียว") 1976 ollessaan opiskelemassa Filippiineillä. Yhtyeen nimi ja tunnus Carabao ('vesipuhveli') on tagalogin kieltä, ja se symboloi uutteruutta, peräänantamattomuutta ja kärsivällisyyttä. Ensimmäisen albuminsa ลุงขี้เมา (Lung Khi Mao) Carabao julkaisi 1981.
Carabaon musiikki kuuluu genreen, josta Thaimaassa käytetään nimitystä phleng phya chiwit (thaiksi เพลงเพื่อชีวิต, 'lauluja elämälle'). Länsimaista protestilaulua muistuttava lajityyppi tuli suosituksi 1970-luvulla poliittisesti myrskyisänä ajanjaksona, jolloin sotilashallinto tukahdutti opiskelijaliikkeen verisesti . Lajityypin ensimmäinen tunnettu edustaja oli Caravan, joka on myös Carabaon esikuva. Carabao on luonut omintakeisen äänimaailman yhdistelemällä akustista folkia, länsimaista rockia ja thaimaalaista perinnemusiikkia latino- ja reggaerytmeihin. Carabaota voidaan samalla pitää maailmanmusiikkiyhtyeenä. Kotimaassaan he ovat saaneet tittelin "sam-chan kuningas", ja heitä on kutsuttu Aasian Rollareiksi.
Carabaon kappaleissa käsitellään usein yhteiskunnallisia ja poliittisia kysymyksiä, ja niissä peräänkuulutetaan oikeudenmukaisuutta ja ajetaan tavallisen kansan asiaa, mutta yhtyeellä on kantaa ottavien kappaleiden ohella myös rakkauslauluja ja filosofisia lauluja, jotka koskettavat kaikkia yleisesti. Yhtyeen johtaja, perustajajäsen ja keulahahmo Aed Carabao on rakastettu ja kiistelty hahmo Thaimaassa, ja hänen terävä kielensä ja suurliikemiehiä leimaavat poliittiset kannanottonsa ovat hankkineet hänelle paljon vastustajia. Aed on pysynyt alalla kuitenkin hämmästyttävän pitkään, vaikka yhtyeen kultakaudella 1980–1990-luvulla hallitus kielsi ja sensuroi yhtyeen kappaleita, ja monia kriitikkoja on kohdannut vankeus tai salamurha.
Carabao on myöhempinä vuosinaan muuttunut tuottavaksi liiketoiminnaksi , ja yhtyeellä on oma energiajuomabrandinsa Carabao Daeng (Red Carabao)  . Carabaon sekaantuminen liiketoimintaan on ollut joillekin ihailijoille pettymys, ja rocktähden sijoitukset on nähty alkuperäisen aatteen ja kapinahengen hylkäämisenä omanvoitonpyynnin vuoksi, jossa laulut elämälle ovat nyt lauluja liike-elämälle (เพลงเพื่อธุรกิจ) .
Kokoonpano

Carabaon kokoonpano on historiansa aikana ollut jatkuvassa muutostilassa. Monet jäsenistä ovat liittyneet ja lähteneet yhtyeestä useammin kuin kerran. Vokalisti-kitaristi Aed on ainoana ollut mukana jokaisella studiolevyllä ja kiertueella, vaikka useimmissa kokoonpanoissa ovat olleet mukana myös basisti Anuphong Prathompathama (Ot) ja kitaristi Preecha Chanaphai (Lek). Rummuissa oli pitkään Amnat Lukjan (Pao), joka tuli mukaan neljännellä studioalbumilla.
Studioalbumit

| 0 | 1 | 2 | 3 |
| --- | --- | --- | --- |
| Vuosi  | Nimi thaiksi  | Romanisoituna  | Suomeksi  |
| 1981   | ลุงขี้เมา  | Lung Khi Mao   | Vanha juoppo   |
| 1982   | แป๊ะขายขวด  | Pae Khai Khuat   | Vanha pullonkerääjä   |
| 1983   | วณิพก  | Waniphok   | Kiertolainen   |
| 1983   | ท. ทหารอดทน  | Th. Thahan Ot Thon   | Kärsivällinen sotilas   |
| 1984   | เมดอินไทยแลนด์  | Made In Thailand   | Tehty Thaimaassa   |
| 1985   | อเมริโกย  | Amerikoi   | Ahneet amerikkalaiset   |
| 1986   | ประชาธิปไตย  | Prachathipatai   | Demokratia   |
| 1987   | เวลคัมทูไทยแลนด์  | Welcome To Thailand   | Tervetuloa Thaimaahan   |
| 1988   | ทับหลัง  | Thap Lang   | Oven kamana   |
| 1990   | ห้ามจอดควาย  | Ham Chot Khwai   | Puhveleiden pysäköinti kielletty   |
| 1991   | วิชาแพะ  | Wicha Phae   | Kuinka olla syypukki   |
| 1992   | สัจจะ ๑๐ ประการ  | Satcha Sip Prakan   | Kymmenen käskyä   |
| 1993   | ช้างไห  | Chang Hai   | Itkevät norsut   |
| 1994   | คนสร้างชาติ  | Khon Sang Chat   | Kansakunnanrakentajat   |
| 1995   | แจกกล้วย  | Chaek Kluai...   | Banaaneja tarjolla   |
| 1995   | หากหัวใจยังรักควาย  | Hak Huachai Yang Rak Khwai   | Jos vain pidät puhveleista   |
| 1997   | เส้นทางสายปลาแดก  | Senthang Sai Pla Daek   | Tie Pla Daekiin   |
| 1997   | เช ยังไม่ตาย  | Che Yang Mai Tai   | Che elää   |
| 1998   | อเมริกันอันธพาล  | Amerikan Anthaphan   | Roistomaiset jenkit   |
| 1998   | พออยู่พอกิน  | Pho Yu Pho Kin   | Elämää toimeentulorajalla   |
| 2000   | เซียมหล่อตือ  | Siam Lor Tue   | Komea siamilainen sika   |
| 2001   | สาวเบียร์ช้าง  | Sao Bia Chang   | Chang-oluttyttö   |
| 2002   | นักสู้ผู้ยิ่งใหญ่  | Nak Su Phu Ying Yai   | Suuri taistelija   |
| 2005   | สามัคคีประเทศไทย  | Samakki Prathet Thai   | Yhtä köyttä Thaimaa   |
| 2007   | ๒๕ ปี ลูกลุงขี้เมา  | Yisip-Ha Phi Luk Lung Khi Mao   | 25 vuotta - vanhan juopon poika |
Aiheesta muualla

Carabaon viralliset sivut(thaiksi)
A CARABAO Forum, since 2005 (Arkistoitu – Internet Archive)
Muang Carabao - epävirallinen sivusto (Arkistoitu – Internet Archive)(englanniksi)
Bartolomeo Ammannati

Bartolomeo Ammanati: Neptunus-veistos Firenzessä.
Bartolomeo Ammanati (1511–1592) oli firenzeläinen arkkitehti ja kuvanveistäjä. Hänen tunnetuin teoksensa lienee Firenzen Piazza della Signorialla sijaitseva Neptunus-veistos.
Ammanatin arkkitehdin ura ajoittuu aikaan jolloin siirryttiin renessanssista barokkiin. Hänen tunnetuimpia töitään Firenzessä ovat Pittin palatsi ja Santa Trinità -silta. Paavi Julius III kutsui hänet Roomaan, missä hän osallistui paavin huvilan Villa Giulia suunnitteluun. Medicit veivät hänet takaisin Firenzeen.
Neptunus-veistos saavutti kuuluisuutta myös kulttuurivandalismin kohteena vuonna 2005, kun nuorukainen kiipesi Neptunuksen päälle ja patsaan käsi katkesi.
Aiheesta muualla

Kulttuurivandalismista ja käden katkeamisesta
Florence’s Fountain of Neptune (Arkistoitu – Internet Archive) Florence Tourism
Bianca Knight

| Mitalit | Mitalit | Mitalit |  |
| --- | --- | --- | --- |
|  Bianca Knight (oikealla) vuonna 2010. |  Bianca Knight (oikealla) vuonna 2010. |  Bianca Knight (oikealla) vuonna 2010. |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 4×100 m |  |
| MM-kilpailut  | MM-kilpailut  | MM-kilpailut  |  |
|  Kultaa | Daegu 2011 | 4×100 m |  |
Bianca Knight (s. 2. tammikuuta 1989 Jackson, Mississippi) on yhdysvaltalainen pikajuoksija.
Knight voitti Marrakechin alle 18-vuotiaiden MM-kilpailuissa 2005 kultaa 100 metrillä ajalla 11,38 ja hopeaa 200 metrillä ajalla 23,33. Hän voitti alle 20-vuotiaiden Pan-Amerikan mestaruuden 200 metrillä São Paulossa 2007 ajalla 23,17. Hän voitti NCAA:n sisäratojen mestaruuden 200 metrillä Fayettevillessä 2008 nuorten maailmanennätysajalla 22,40.
Knight juoksi avausosuuden Yhdysvaltojen joukkueessa, joka voitti maailmanmestaruuden 4 × 100 metrin viestissä Daegussa 2011. Lontoon olympialaisissa 2012 hän juoksi kolmennen osuuden Yhdysvaltojen voittaessa kultaa maailmanennätysajalla 40,82.
Ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 11,07 | Eugene | 27. kesäkuuta 2008 |
| 200 m | 22,35 | Eugene | 26. kesäkuuta 2011 |
| 400 m | 52,55 | Oxford | 23. huhtikuuta 2011 |
Ennätykset > Sisäradat

| Laji | Aika | Paikka | Päivä |
| --- | --- | --- | --- |
| 50m | 6,28 | New York | 28. tammikuuta 2012 |
| 55 m | 6,75 | New York | 11. helmikuuta 2012 |
| 60 m | 7,16 | Fayetteville | 14. maaliskuuta 2008 |
| 200 m | 22,40 | Fayetteville | 14. maaliskuuta 2008 |
| 300 m | 36,41 | Fayetteville | 12. helmikuuta 2011 |
| 400 m | 54,69 | Boston | 5. helmikuuta 2011 |
| 600 jaardia | 1.26,59 | Lubbock | 21. tammikuuta 2011 |
Basketball (kolikkopeli)

| Basketball |
| --- | --- |
Kehittäjä:  Taito
Julkaisija:  Taito Midway Games
Julkaistu:  1974
Lajityyppi:  urheilupeli
Pelimuoto:  kaksinpeli
Alusta:  kolikkopeli
Lisää peliartikkeleitaVideopelien teemasivulla
Infobox OK  : 
Basketball on Taiton vuonna 1974 julkaisema kolikkopeli, jota pidetään ensimmäisenä urheilupelinä, jossa esitettiin ihmishahmoja. Peli on myös ensimmäinen videopeli, joka käyttää sprite-grafiikkaa.
Pohjois-Amerikassa julkaisuun peli lisensointiin Midwaylle, joka julkaisi pelin nimellä TV Basketball.
Aiheesta muualla

Basketball Killer List of Videogamesissä (englanniksi)
Basketball Arcade History -sivustolla (englanniksi)
Bianca Jagger

Bianca Jagger vuonna 2012.
Bianca Jagger (synt. Bianca Pérez-Mora Macias, s. 2. toukokuuta 1945 Managua, Nicaragua on nicaragualaissyntyinen näyttelijä ja kansalaisaktivisti, jolla on myös Britannian kansalaisuus.[lähde? ]
Jagger toimii Euroopan neuvoston hyvän tahdon lähettiläänä sekä perustamansa Bianca Jagger Human Rights Foundation -ihmisoikeusjärjestön puheenjohtajana. Hän on myös muun muassa Amnesty Internationalin Yhdysvaltain-osaston hallituksen jäsen. Jagger on opiskellut politiikan tutkimusta Pariisin poliittisen tutkimuksen instituutissa.
Bianca Jagger avioitui The Rolling Stones -yhtyeen laulajan Mick Jaggerin kanssa toukokuussa 1971 Saint-Tropez’n kaupungissa Ranskassa. Avioliitto päättyi eroon vuonna 1978. Pariskunnalla on yksi lapsi, vuonna 1971 syntynyt tytär Jade, joka tunnetaan muun muassa korusuunnittelijana ja entisenä mallina.
Jagger on näytellyt pieniä rooleja useissa elokuvissa sekä muun muassa televisiosarjoissa Miami Vice ja Katuhaukka. 2000-luvulla hän on esiintynyt Yhdysvaltain vuoden 2000 presidentinvaaleista kertovassa dokumentissa Last Party 2000 sekä saksalaisessa dokumenttielokuvassa Die 4. Revolution – Energy Autonomy, joka käsittelee uusiutuvaa energiaa.[lähde? ]
Elokuvat

Couleur Chair (1978)
All You Need Is Cash  (1978)
The American Success Company (1979)
Kanuunankuularalli (1981)
In Our Hands (1984)
Erfolg (1989)
C.H.U.D. II: Bud the C.H.U.D. (1989)
Last Party 2000 (2001)
Die 4. Revolution – Energy Autonomy (2011)
Aiheesta muualla

Kuvia tai muita tiedostoja aiheesta Bianca Jagger Wikimedia Commonsissa
Bianca Jagger Internet Movie Databasessa. (englanniksi)
Batman – pelottomat

| Batman – pelottomat> Batman: The Brave and the Bold |
| --- | --- |

Tyyli:  piirrossarja, komedia, toimintaseikkailu
Kestoaika:  22 min
Luoja(t):  James Tucker
Pääosissa:  Diedrich Bader
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  Sub Juniori  Cartoon Network  MTV3
Esitetty:  14. marraskuuta 2008 – 18. marraskuuta 2011
Tuotantokausia:  3
Jaksoja:  65
Tuotanto
Tuottaja(t):  James Tucker Linda M. Steiner Michael Jelenic
Vastaava(t) tuottaja(t):  Sam Register
Linjatuottaja:  Amy McKenna
Ohjaaja(t):  Ben Jones Michael Chang Michael Goguen Brandon Vietti
Käsikirjoittaja(t):  Steven Melching J. M. DeMatteis Todd Casey Joseph Kuhr James Krieg Paul Dini C. C. Beck Adam Beechen Jack Cole Paul Giacoppo Michael Jelenic Greg Weisman Matt Wayne Ben Jones
Tuotantoyhtiö(t):  Warner Bros. Animation
Palkinnot
Ehdokkuudet:  Primetime Emmy (2010)
Aiheesta muualla
Virallinen sivusto
IMDb 
Batman – pelottomat (engl. Batman: The Brave and the Bold) on Warner Bros. Animationin tuottama animaatiosarja, joka alkoi Yhdysvalloissa marraskuussa 2008 Cartoon Networkilla ja päättyi 18. marraskuuta 2011. Sarja huomioitiin Primetime Emmylla vuonna 2010.
Batman seikkailee useiden DC Comicsin sankareiden kanssa toiminnallisessa ja hivenen koomisessa sarjassa. Mukana ovat muun muassa Blue Beetle, Vihreä Nuoli ja Vesimies, jotka taistelevat yhdessä Batmanin kanssa rikollisia vastaan. Se perustuu löyhästi samannimiseen sarjakuvaan The Brave and the Bold, jossa kaksi DC Comicsin supersankaria yrittää ratkaista rikoksen tai pelkästään pysäyttää rikollisen. Sarja muistuttaa tyyliltään hieman 1966 vuoden televisiosarjaa.
Sarjan oli alun perin määrä ilmestyä maaliskuussa 2009 Cartoon Networkilta, mutta yhtiö aikaisti ensi esitystä ja ilmoitti sarjan alkavan 14. marraskuuta 2008. 23. heinäkuuta 2010 San Diegon Comic-Conissa sarjan tekijäryhmä ilmoitti sarjan päätyvän kolmanteen tuotantokauteen, joka sisältää 13 jaksoa.
Sarja

Batman –  pelottomat keskittyy Batmanin seikkailuihin parinaan aina joku DC Comicsista tuttu sankari, jonka kanssa kaksikko yrittää pysäyttää rikollisia tai selvittää rikoksia. Jokaisen jakson alussa on ennen alku introa lyhyt tarina, joka ei kuitenkaan liity varsinaiseen jaksoon. Sarjan tekijän James Tuckerin mukaan se on hyvä tapa kokeilla hahmojen suosiota, jonka myötä suosituksi noussut hahmo voisi päästä varsinaiseen päätarinaan.
Sarjassa ei ole kokonaista tarinaa vaan jokainen jakso on oma tarinansa. Se on myös teemaltaan tarkoituksellisesti lapsiystävällisempi, toisin kuin edelliset Batman-sarjat, kuten kriitikoiden ja fanien suosikki Batman: The Animated Series. Siinä on myös mukana viittauksia 1960-luvun Batmanin televisiosarjaan ja huolimatta pirteästä ilmapiiristä sarjassa käydään läpi myös synkkiä hetkiä, kuten muutamia viittauksia kuolemaan ja salamurhaajiin, sekä teloittajiin.
Hahmojen osalta sarjan tuottajat päättivät käyttää sarjassa vähemmän tunnettuja hahmoja, joka tiesi Teräsmiehen ja Ihmenaisen pois jättämistä. Useimmat hahmot ovat 1970-luvun samannimisestä sarjakuvasta otettuja, kuten Vihreä Nuoli, joka seikkailee sarjassa eniten Batmanin kanssa. Tämän ohella mukana käytettiin myös Vihreää Lyhtyä ja Salamaa, mutta näiden roolien kantajien vähemmän julkisuutta saaneet hahmot, kuten Guy Garder ja Jay Garrick.